સંસારમાં કોઇ વ્યક્તિ એવી નહીં હોય જેણે જીવનમાં કોઇ ક્ષેત્રે પણ હાર ન ખમી હોય. એટલે જ્યારે જીવનમાં હાર ખમવી પડે કોઇપણ રીતની પછી તે પરીક્ષામાં, પ્રેમમાં, નોકરીમાં, પ્રમોશન, બિઝનેસમાં કે રમતના મેદાનમાં હોય. તે હારથી નાસીપાસ થઈને દેવદાસની જેમ દારૂની બોટલ કે સિગરેટના કશમાં સમયને અને જીવનને વેડફો નહીં. તેને ખેલદિલીપૂર્વક સ્વીકારો, થયેલી ભૂલમાંથી શીખીને હારને પોતાના પક્ષે પલટવાની તૈયારી કરો. આજે નહીં તો ભવિષ્યમાં કશેક તો જીત મળશે જ. હારી જવાથી ન જીત મળશે કે ન તો જીતવાની ધગશ રહેશે. તમારો એટિટ્યુડ તમને હારમાં પણ હીરો બનાવી શકે છે.